**Алтын Шаяхметова,**

М.Қозыбаев атындағы СҚУ

Агротехнологиялық факультетінің деканы.

**Фариза Мұқанова,**

М.Қозыбаев атындағы СҚУ Агротехнологиялық факультеті

“Агрономия және орман шаруашылығы” кафедрасының меңгерушісі.

**Терең білім, озық тәжірбие**

**ӘЛЕМДЕ 50 МЫҢҒА ЖУЫҚ МАМАНДЫҚ БАР ЕКЕН. “Б¥Л МАМАНДЫҚТАР ЖАЙЛЫ НЕ БІЛЕМІЗ, ОЛАРДЫҢ ІШІНЕН ӨЗІМІЗГЕ ҚАЖЕТТІСІН ҚАЛАЙ ТАҢДАЙМЫЗ” ДЕГЕН СҰРАҚТАР ӘРҚАШАН ЖАСТАРДЫҢ КӨКЕЙІНДЕ ЖҮРЕДІ. ӘР АДАМ ӨЗ ҚАБІЛЕТІНЕ, ИКЕМІНЕ ҚАРАЙ МАМАНДЫҚ ТАНДАУҒА ТИІС. БҮГІНГІ ТАНДА НАРЫҚТЫҚ ЭКОНОМИКАНЫҢ ТАЛАБЫНА САЙ КАДР ДАЯРЛАУ МӘСЕЛЕСІ АЛҒА ҚОЙЫЛҒАН. СОНЫҢ БІРІ - АУЫЛ ШАРУАШЫЛЫҒЫ САЛАСЫ МАМАНДАРЫ.**

Бүгінгі таңда ауыл шаруашылығы саласына жоғары өнімді жаңа техника, өндірістік технология ене бастады. Сол себепті ауылға жаңашылдықтан хабары бар мамандық иелері өте қажет. Осылайша бүрынғы егін, мал шаруашылығы салаларындағы мамандықтар уақыт ағымына қарай жаңарып, түрленіп, кәсіптік өзгерістерге ұшырады. Бір сөзбен айтқанда, ауылға өз кәсібін теориялық және тәжірибелік тұрғыдан терең білетін және түсінетін, жаңашыл да ақылды жас кадрлар аса қажет.

Қазіргі уақытта М.Қозыбаев атындағы Солтүстік Қазақстан университетінің Агротехнологиялық факультетінде “Агрономия", “Орман ресурстары және орман шаруашылығы”, “Мал шаруашылығы өнімдерін өндіру технологиясы”, “Азық-түлік өнім- дерінің технологиясы”, “Өсімдіктер туралы ғылым және технологиялар”, “Азық-түлік қауіпсіздігі”, “Биотехнология” сынды білім беру бағдарламалары бойынша мамандар даярланады. Үш білім беру бағдарламасы, яғни, “Биотехнология”, “Мал шаруашылығы өнімдерін өндіру технологиясы”, “Агрономия” бойынша магистратура бар. Агро- технологиялық факультетте өндірісте зор тәжірибесі бар оқытушылар сабақ береді. Факультет тұрақты негізде өндірістен оқытушылар тартып, олар болашақ мамандарға дәріс оқиды.

Жоғары оқу орны “Агрономия”, “Мал шаруашылығы өнімдерін өндіру технологиясы”, “Орман ресурстары және орман шаруашылығы” білім беру бағ- дарламалары бойынша еліміздің барлық университеттері арасында “Атамекен” Ұлттық кәсіпкерлер палатасының (2019,2020 жылдар) білім беру бағдарламаларының тәуелсіз рейтингісінің қорытындысы бойынша үздік үштікте, “Азық-түлік өнімдерінің технологиясы” білім беру бағдарламасы бойынша ондықта тұр.

Факультет түлектері салалық министрліктің мемлекеттік мекемелерінде, өсімдік және мал шаруашылығы бағыттарындағы ауыл шаруашылығы құрылымдарында, өңдеу кәсіпорындарында, зертханаларда, консалтингтік компанияларда және ғылыми-зерттеу мекемелерінде еңбекетеді.

Ғылыми-зерттеу жұмыстарын және зертханалық-тәжірибелік сабақтарды өткізу үшін өндірістен және ғылыми мекемелерден тәжірибелі оқытушылар тартылады. Мысалы, үш жылдан бері “Еuгаsіаn Мilк” компаниясымен осындай форматта тығыз жұмыс істеп келеміз. Компания директоры Андрей Гриценко ірімшік жасау бойынша сабақтарды тікелей кәсіпорынның өзінде өткізеді, сондай-ақ, ол дипломдық жұмыстардың жетекшісі болып табылады.

Жыл сайын шетелдік ғалымдар бейіндік пәндер бойынша дәрістер оқуға шақыртылады. Өткен жылы Италияның Раlermo университетінен белгілі топырақтанушы және ГАЖ технологиясы бойынша маман Джузеппе Ло Папа келді, ал биылғы жылы Түркиядан өсімдіктерді қорғау және микробиология саласындағы нағыз маман Ван Юзунжу Йил университетінің профессоры Юнес Резай Данештің дәрісі жоспарланған.

Студенттердің тәжірибе алмасуы олардың кәсіби құзыреттіліктерін арттыруға үлкен мүмкіндіктер береді. Биылғы жылы 11 студент Қытайдың солтүстік- батыс ауыл және орман шаруашылығы университетіне бір семестрге оқуға барды, ал осы оқу орнының магистранттары мен студенттері (30-дан астам адам) біздің университетте акаде- миялық тәжірибе алмасу бойынша білім алды. Германияда кәсіби сертификаттау мен тәжірибеден 9 адам, Польшада 47 студент және 1 оқытушы өтті. Польшада тәжірибеден басқа, студенттерге Краков Агро университетінде “Органикалық егіншілік” бойынша дәрістер оқылды.

Білім беру үдерісіндегі бұл тәсілдер бізге жыл сайын “Атамекен” рейтингінде сапалы дайындық бойынша бірінші орындарды иеленуге мүмкіндік береді. Мұнда басты критерий - түлектердің жұмысқа орналасу пайызы, еңбекақы деңгейі және жас мамандардың жұмысқа орналасу кезеңі. Бұл - жұмыс берушілердің маман даярлауда атқарып отырған қызметімізге берген бағасы.

**// Қызылжар нұры.- 2024.- 9 ақпан.**